El nou servei d’autobús per Els Serrans, Racó d’Ademús i Camp de Túria fa parada al Campus Universitari de Burjassot
2025-07-24

Des del dimarts 15 d’abril, està funcionant un nou servei públic d’autobús per al transport de viatgers per carretera (CV-101) que connecta municipis de les comarques de Els Serrans, el Racó d’Ademús i el Camp de Túria amb la ciutat de València.

La Conselleria de Medi Ambient, Infraestructures i Territori ha posat en marxa aquest nou servei d’autobús que connectarà amb diferents nodes de transport i centres de referència per als viatgers potencials del servei com ho és el Campus Universitari de Burjassot en els voltants del qual s’han establit dues parades per a aquest servei (CV-35, KM 4 Facultats Burjassot (direcció Llíria) i CV-35 Km 4, Passarel·la (direcció València). També hi haurà connexió amb l’Hospital de Llíria, amb diferents parades de Metrovalencia de Llíria, Beniferri o Campanar i amb l’estació d’autobusos de València, entre altres. Els horaris actualitzats es poden consultar en aquest ENLLAÇ.

Per al transport a demanda, s’haurà de sol·licitar amb un dia d’antelació en el telèfon 96 198 50 09 en el següent horari: de dilluns a divendres de 8.00 h a 14.00 h i de 15.00 h a 18.00 h.